Դպրոցի ուսուցչուհի Լիդա Մակարյանն ասաց, որ տարրական դասարանների դասվար է և 24 տարի է՝ դասավանդում է Ֆերիկի դպրոցում: Մինչև այս տարվա սեպտեմբերի 1-ը դպրոցում ոչ մի խոսակցություն, դժգոհություն չի եղել ծնողների կողմից: «Հենց Զենֆիրա Քալաշյանն իմացավ, որ ազատված է աշխատանքից, իսկ դա օգոստոսի 31-ն էր, մի քանի լրագրողներով, ընտանիքի անդամներով սեպտեմբերի 1-ին ներկայացան դպրոց: Ուսուցիչներին անպատվեցին, վիրավորեցին և առանց թույլտվության նկարահանումներ իրականացնելով` միայն իրենց ձեռնտու հատվածները գցեցին կայքերում»,- նշում է ուսուցչուհի Մակարյանը: